Amomyrtus meli

Ti Amomyrtus meli, ammo a kas ti meli, ket ti sebbangan ti kayo nga endemiko iti Chile iti pamilia ti Myrtaceae.  Daytoy ket agtubo manipud iti Arauco aginggana iti Chiloe (37 aginggana iti 42°S). Daytoy ket kaaduan nga agtubo kadagiti nadam-eg ken nalinongan a lugar.

 Deskripsion 
Daytoy ket maysa a kankanayon a berde a kayo nga agrukod aginggana iti 20 m (65 ft) iti katayag ken aginggana iti 60 cm (23 in) iti diametro, nalamuyot nga ukis ti kayo, dekortikante, maralabbasit-marapuraw iti maris. Dagiti bulong ket agsumbangir, immitlog, eleptiko nga addaan iti nakaro nga apex nga agpatingga iti maysa a mucro aginggana iti 1 mm iti kaatiddog. Dagiti bulong ket 2-5 iti kaatiddog ken 0.7-2.5 cm iti kaakaba, dagiti pesiolo ket 2–4 mm iti kaatiddog. Dagiti baro a busel ket nadutdotan a mangiddiat daytoy manipud iti Amomyrtus luma, ti sebbangan a kapadana unay, Dagiti sabong ket hermaprodita, dagiti 5 a nagpepegket a sepalo ken dagiti 5 a nawaya a puraw a petalo iti agarup a 3–4 mm iti kaatiddog. Adu dagiti estambre iti 40-80 ken 5–7 mm iti kaatiddog. Ti bunga ket nangisit marapurpura-nangisit a berry, 5–8 mm iti diametro, kadawyan nga agraman kadagiti 3 a bukel nga agarup a 3-4.5 mm.

 Etimolohia 
Ti nagan nga Amomyrtus ket agtaud manipud iti balikas a Griego iti Amos; nabanglo unay, ti nagan ti pamilia ket Myrtus ken ti Luma ket mapuche a nagan para iti kayo.

 Panagmula ken dagiti usar 
Natangken unay ti kayo ken naus-usar daytoy kadagiti pagiggeman kadagiti ramit, ken naimulmula pay daytoy a kas ornamental a kayo gapu ta adu ken nabanglo ti sabongna.  Dagiti sabongna ket nangruna iti panagpataud iti diro.

 Dagiti akinruar a silpo 

Kategoria:Myrtaceae
Kategoria:Endemiko a flora ti Chile
Kategoria:Kaykayo ti Chile